钦定古今图书集成/明伦汇编/氏族典/第338卷 > 刘才邵
## 钦定古今图书集成/明伦汇编/氏族典/第338卷 > 刘才邵

按《宋史刘才邵传》：“才邵字美中，吉州庐陵人。其上世
鹗尝愤五季文辞卑弱，仿扬雄《法言》，著《法语》八十一
篇行于世。才邵以大观二年上舍释褐，为赣、汝二州
教授。宣和二年中宏词科，迁司农寺丞。靖康元年，迁
校书郎。高宗即位，廖刚荐之，召见，迁秘书丞，历驾部
员外郎，迁吏部员外郎，典侍右选事，迁军器监。既而”
迁起居舍人，未几，为中书舍人兼权直学士院。帝称
其能文，时宰忌之，出知漳州。即城东开渠十有四，为
闸与斗门以潴汇决，溉田数千亩，民甚德之。绍兴二
十五年，召拜工部侍郎兼直学士院，寻权吏部尚书，
卒。